03/1-____-sonli yetkazib berish 
SHARTNOMASI

2026 yil “    ” oktabr 								 	   Toshkent shahri


O‘zbekiston Respublikasi Iqtisodiyot va moliya vazirligi huzuridagi Davlat zaxiralarini boshqarish qo‘mitasi (O‘zdavzaxira), keyinchalik “XARIDOR” deb nomlanuvchi, Nizom asosida ish yurituvchi – rais Kurbanov M.M. bir tomondan, ________________________________________nomidan keyinchalik “SOTUVCHI” deb nomlanuvchi Ustav (Nizom) asosida ish yurituvchi – __________________________________ ikkinchi tarafdan, birga tomonlar deb nomlanuvchi ushbu shartnomani quyidagilar haqida tuzdilar:
1. Shartnoma mazmuni

O‘zdavzaxiraning “___” ___________ 2026-yildagi xarid komissiyasining “_____________________” yig‘ilish Bayoniga muvofiq «SOTUVCHI» 1-ilovaga asosan ko‘rsatilgan assortiment, miqdor, sifat va muddatlarda kelishilgan qiymat va hajmlarda quyidagi mahsulotni yetkazib berish majburiyatini oladi.
- Muzlatilgan mol go‘shti, yarim tana va chorak tanalarda (super, prima, ekstra, otlichnaya toifali), GOST 34120-2017 talabiga muvofiq – 1 000,0 tonna, mahsulotning xar bir oylik partiyasi ilovaga muvofiq belgilanadi.
“XARIDOR” yetkazib berilgan mahsulotlar uchun to‘lovlarni amalga oshirish majburiyatini oladi.
2. Shartnoma qiymati va mahsulotlarning narxi 

2.1. Shartnomaning umumiy qiymati barcha harajatlar va 12% QQS bilan ___________________________________________________ so‘mni tashkil etadi. Shundan:
- 1 tonna Muzlatilgan mol go‘shti, yarim tana va chorak tanalarda (super, prima, ekstra, otlichnaya toifali) mahsulot narhi 12% QQS bilan _____________________________________________________________________ so‘m.
2.2. Mazkur shartnomada ko‘rsatilgan mahsulotning narxlari shartnoma shartlari to‘liq bajarilgunga qadar o‘zgarishsiz qoladi.

3.  Mahsulot sifati va kelib chiqishi

3.1. Yetkazib beriladigan mahsulotlar GOST 34120-2017 bo‘yicha standart talablariga muvofiq bo‘lishi shart.
3.2. Mahsulot “Magnit” DM, “Ilg‘or” DK, “Madad” DM va “Janubiy” DM yuk qabul qiluvchiga yetkazib berilgan kunda “Muzlatilgan mol go‘shti, yarim tana va chorak tanalarda (super, prima, ekstra, otlichnaya toifali)” mahsuloti ishlab chiqarilgan muddati 2 oydan ko‘p bo‘lmasligi kerak.
3.3. Yuk qabul qiluvchi tomonidan mahsulotlar Normativ hujjatlar talablariga muvofiq saqlaganda “Muzlatilgan mol go‘shti, yarim tana va chorak tanalarda (super, prima, ekstra, otlichnaya toifali)” mahsulotning kafolatli saqlash muddati 18 oydan kam bo‘lmasligi kerak.
3.4. “SOTUVChI” tomonidan yetkazib berilgan mahsulotlar GOST 34120-2017 bo‘yicha standart talabiga va O‘zbekiston Respublikasi Adliya vazirligida 2013 yil 24 iyulda 2488-son bilan ro‘yxatga olingan “Birinchi guruhga muzlatilgan go‘sht yetkazib berish, qabul qilish, saqlash va berib yuborish tartibi to‘g‘risidagi”gi Yo‘riqnoma hamda tanlov xujjatlari talablariga javob bermagan hollarda uzoq muddatli saqlashga qabul qilinmaydi.
4. Yetkazib berish va qabul qilish

4.1. “SOTUVChI” ushbu shartnomaning ajralmas qismi hisoblangan ilovada ko‘rsatilgan mahsulotlarni assortiment, miqdor, sifat va muddatlarda, kelishilgan qiymat va hajmlarda yetkazib berish majburiyatini oladi.
4.2. Yuk qabul qiluvchi tomonidan qabul qilish dalolatnomasi rasmiylashtirilgan kun mahsulotni yetkazib berish sanasi hisoblanadi.
Xar bir yetkazib berilgan mahsulot partiyasi o‘rnatilgan tartibda “XARIDOR” tomonidan shartnoma shartlari hamda GOST 34120-2017 talablariga muvofiqligi vakolatli organlarda to‘liq ekspertizadan o‘tkaziladi.
Mahsulotni qabul qilish yuk qabul qiluvchining omborida “SOTUVChI”ning vakili ishtirokida, shartnoma shartlari, taqdim etilgan hujjatlarga hamda laboratoriya hulosalariga asosan amalga oshiriladi.
4.3. Mahsulotning har bir partiyasi quyidagi hujjatlar bilan yetkazib berilishi kerak:
- ishlab chiqaruvchining sifat sertifikati (guvohnoma), (ishlab chiqarilgan sana ko‘rsatilishi kerak);
- vakolatli organ tomonidan berilgan sanitariya-epidemiologiya xulosasi;
- vakolatli organ tomonidan berilgan veterinariya serifikati;
- vakolatli organ tomonidan berilgan muvofiqlik sertifikati;
- vakolatli organ tomonidan berilgan “Halol” sertifikati;
- hisob-fakturasi.
4.4. Funksional kafolat muddati davomida yuk qabul qiluvchi tomonidan Mahsulotlarni qabul qilish paytida aniqlanmagan ishlab chiqarish nuqsonlari, defektlari, mahsulot vaznida kamayishlar aniqlansa “XARIDOR” “SOTUVChI”ni yozma ravishda ushbu kafolat ostida yuzaga keladigan har qanday da’volar haqida xabardor qiladi.
“SOTUVChI” “XARIDOR” tomonidan funksional kafolat bo‘yicha da’volar to‘g‘risida yozma xabarnoma olgandan so‘ng 30 (o‘ttiz) kalendar kun ichida nuqsonli mahsulotlarni hech qanday xarajatlarsiz almashtirib berishi shart.
4.5 Tomonlarning kelishuvi asosida yuk qabul qiluvchining yozma murojaati asosida “SOTUVChI” yuk qabul qiluvchining omboriga yetkazib berilgan tovarlarni yangilash ishlarini amalga oshirishi mumkin.
4.6. Mahsulotni yetkazib berish sanitariya pasporti va tegishli sanitariya xujjatlari mavjud bo‘lgan, shu jumladan transportga xizmat ko‘rsatuvchi xodimlarga (ekspeditor, haydovchi) va buning uchun vakolatli organlardan ruxsati bo‘lgan transport vositalari orqali amalga oshiriladi.

5. To‘lovlarni amalga oshirish tartibi

[bookmark: _Hlk104814730]5.1. Shartnoma imzolangandan so‘ng “SOTUVChI” 5 (besh) ish kun ichida shartnomaning umumiy qiymatining 3,0% foiz miqdorida – _______________________so‘m mablag‘ni shartnoma shartlari to‘liq bajarilganidan so‘ng solishtirish dalolatnomasi asosida qaytarish sharti bilan shartnomani bajarish garovi (Performance Bond) sifatida “XARIDOR”ning hisob raqamiga o‘tkazib berishi shart.
5.2. “XARIDOR”ning hisob raqamiga garov puli tushgandan so‘ng 5 (besh) ish kuni ichida xar oylik partiyasi uchun to‘lov summasining 15% (o‘n besh) miqdorida oldindan to‘lovni amalga oshiradi. Qolgan 85% (sakson besh) to‘lov esa haqiqatda yetkazib berilgan mahsulot hajmi bo‘yicha, yuk qabul qiluvchi tomonidan Yo‘riqnoma talablariga muvofiq qabul qilish dalolatnomasi rasmiylashtirilgandan so‘ng, “SOTUVChI” tomonidan rasmiy xat va shartnomaning 4.3.-bandida ko‘rsatilgan hujjatlar taqdim qilingandan so‘ng 10 (o‘n) ish kuni ichida amalga oshiriladi.
5.3. Agar “SOTUVChI” tomonidan shartnomaning ilovasiga asosan mahsulot o‘z vaqtida yetkazib berilmasa, “XARIDOR” keyingi oy uchun oldindan to‘lovni amalga oshirmaydi. Keyingi oy uchun oldindan to‘lov mahsulot yetkazib berishning oldingi oyi uchun nazarda tutilgan miqdorlar to‘la hajmda yetkazib berilganidan so‘ng 5 (besh) ish kuni ichida amalga oshiriladi.
5.4. Ushbu shartnomani bajarish bilan bog‘liq bo‘lgan barcha transport va boshqa harajatlar “SOTUVChI” hisobidan qoplanadi.

6. Taraflarning javobgarligi

[bookmark: _Hlk140246833]6.1. “SOTUVChI” mahsulotni yetkazib berishni kechiktirsa yoki to‘liq yetkazib bera olmasa “XARIDOR”ga har bir kechiktirilgan kun uchun yetkazib berilmagan mahsulot qiymatining 0,5 foizi miqdorida penya to‘laydi, lekin penya miqdori o‘z vaqtida yetkazib berilmagan mahsulot qiymatining 50 foizidan ortiq bo‘lmasligi kerak. Penya oldindan to‘lov amalga oshirilgan mahsulot hajmiga nisbatan qo‘llaniladi (hisoblanadi).
6.2. Agar yetkazib berilgan mahsulot sifati shartnoma shartlariga nomuvofiq bo‘lsa, “XARIDOR” qabul qilmaslik va to‘lovni amalga oshirmaslik huquqiga ega. Bunda, “SOTUVChI” “XARIDOR”ga sifatsiz mahsulot summasining 20 foizi miqdorida jarima to‘laydi va “SOTUVChI” sifatsiz mahsulotni 30 (o‘ttiz) kalendar kuni ichida o‘z hisobidan almashtirishga majbur. 
Sifatsiz mahsulotni almashtirish kechiktirilsa “SOTUVChI” “XARIDOR”ga almashtirilmagan mahsulot qiymatining 0,5 foizi miqdorida penya to‘laydi, lekin penya miqdori sifatsiz mahsulotni o‘z vaqtida almashtirib berilmagan hajmi qiymatining 
50 foizidan ortiq bo‘lmasligi lozim.
[bookmark: _Hlk186888538]6.3. Agar “XARIDOR”ning hisob raqamida “SOTUVChI”ning pul mablag‘lari mavjud bo‘lsa, ushbu pul mablag‘lari hisobidan neustoyka ushlab qolinadi.
6.4. Shartnoma shartlari “SOTUVChI” tomonidan to‘liq bajarilmasa 5.1. bandida belgilangan shartnomani bajarish garovi (Performance Bond) “XARIDOR” tomonidan aksepsiz ravishda ushlanib qolinadi.
Shartnoma shartlari to‘liq bajarilganidan so‘ng solishtirish dalolatnomasi asosida shartnomani bajarish garovi (Performance Bond) “SOTUVChI”ga qaytariladi.

7. Nizolarni hal qilish tartibi

7.1. Shartnoma yuzasidan kelib chiqadigan nizolar avvalo taraflarning kelishuvi bilan hal kilinadi. Ushbu shartnoma shartlarini bajarish bo‘yicha tomonlar bir-biriga yuborgan talabnoma, talabnoma olingan kundan boshlab o‘n besh kun muddat ichida qo‘rib chiqilishi lozim. 
7.2. Taraflarning kelishuvi bilan hal qilib bo‘lmaydigan nizolar Toshkent tumanlararo iqtisodiy sudi orqali hal qilinadi. 

8. Fors-major

8.1. Tomonlar shartnoma bo‘yicha o‘z majburiyatini to‘liq yoki qisman bajarmaganlik uchun javobgarlikdan ozod qilinadi, agar bu yengib bo‘lmas holatlar: harbiy harakatlar, tabiiy ofatlar, zilzila, suv toshqini, yong‘in va boshqa g‘ayritabiiy hodisalar bartaraf etilishi mumkin bo‘lmagan holatlar, shuningdek O‘zbekiston Respublikasi qonunchiligida nazarda tutilgan hukumat qarorlari va tomonlarning nazoratida bo‘lmagan boshqa holatlar bo‘lsa.
Bunday xolda, shartlarni bajarish bunday holatlar amal qilgan vaqtga qoldiriladi.
8.2 Yuqorida ko‘rsatib o‘tilgan holatlar mavjudligini tasdiqlovchi ishonchli dalil-isbot bo‘lib, vakolatli organlar tomonidan berilgan fors-major holatlarini tasdiqlovchi hujjatlar hisoblanadi.
9. Qo‘shimcha shartlar

9.1. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy xarakatlarni sodir qilmaslikka kelishib oladilar.
9.2. Taraflar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.
[bookmark: _Hlk89679433]9.3. Har bir taraf shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi.
Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi xarakatlarni sodir etmasligi yuzasidan oqilona choralar ko‘radi.
9.4. Taraflar davlat xizmatchilari, siyosiy partiyalar, shuningdek o‘zining ijroiya organlari, mansabdor shaxslari va xodimlari tomonidan har qanday vaqt va shaklda qo‘yidagi xarakatlarni bevosita yoki bilvosita (shu jumladan, uchinchi shaxslar orqali) sodir etilishiga yo‘l qo‘ymaydi:
a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega bo‘lish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga;
b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma’lum bo‘lsa, uni o‘tkazish, mulkka aylantirish yohud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyatini, manbaini, turgan joyini, tasarruf etish, ko‘chirish usulini, pul mablag‘lariga yoki boshqa mol-mulkka bo‘lgan xaqiqiy egalik xuquqlarini yoki uning kimga qarashliligini yashirishga;
v) korrupsiyaga oid xuquqbuzarlik sodir qilish uchun ta’magirlik qilish, undan, tazyiq o‘tkazish yoki taxdid qilish. Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor qilishi shart.
9.5. Taraflar tovarlar, xizmat va ishlarni realizatsiya qilish va o‘tkazishda, bitimlar tuzish bo‘yicha muzokaralar olib borishda, litsenziya, ruxsatnomalar va boshqa ruxsat etish xususityatiga ega bo‘lgan hujjatlarni olishda yoki ularning manfaatlarini ko‘zlab boshqa harakatlarni amalga oshiruvchi taraflarning nazorati ostida bo‘lgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyuterlar, xuquqshunoslar, hisobchilar, ular nomidan harakat qiluvchi boshqa vakillarga) nisbatan quyidagi harakatlarni amalga oshirishi shart:
- korrupsiyaviy harakatlarga yo‘l qo‘yib bo‘lmasligi va korrupiyaviy harakatlarga nisbatan murosasiz munosabatda bo‘lishi shartligi haqida ko‘rsatmalar va tushuntirishlar berish;
- ulardan korrupsiyaviy harakatlarni amalga oshirish uchun vositachi sifatida foydalanmaslik;
- ularni faqat tarafning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish;
- ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha to‘lovlarni amalga oshirmaslik.
9.6. Taraflar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belginlangan majburiyatlar buzulganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.
9.7. Agar bir tarafga boshqa tarafning korrupsiyaga qarshi qo‘shimcha shartlarning 
9.4. va 9.5.-bandlarida belgilangan majburiyatlarni buzilishiga yo‘l qo‘yganligi ma’lum bo‘lib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart.
Tarafning talabi bo‘yicha ikkinchi taraf tomonidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu taraf shartnomani bir taraflama to‘xtatib turishga, bekor qilishga hamda zararni to‘liq qoplab berishni talab qilishga haqli.
10. Shartnomani o‘zgartirish va bekor qilish tartibi

10.1. Mazkur Shartnomaga barcha o‘zgartirish va qo‘shimchalar yozma shaklda amalga oshirilib taraflar tomonidan imzolanganidan so‘ng, haqiqiy hisoblanadi.
10.2. Shartnoma O‘zbekiston Respublikasi Prezidentining, Hukumatining tegishli qarori chiqarilgan kundan yoki taraflarning yozma shaklda amalga oshirilgan kelishuviga ko‘ra bekor qilinishi mumkin.
11. Shartnomaning amal qilish muddati

11.1. Shartnoma taraflar tomonidan imzolangan sanadan e’tiboran kuchga kiradi va 2025 yil 31 dekabr kuniga qadar, o‘zaro hisob-kitoblar qismi bo‘yicha esa hisob-kitoblar to‘liq amalga oshirilmagunga qadar amalda bo‘ladi.

12. Taraflarning yuridik manzillari, to‘lov rekvizitlari va imzolari

2026-yil __ oktabrgi
03/1-___-sonli shartnomaga 
ILOVA

SPESIFIKATSIYA

	Mahsulot nomi
	Umumiy hajm (tonna)
	1 tonna narxi 12% QQS bilan (so‘m)
	Etkazib berish muddatlari (tonna)
	Umumiy summasi 12 % QQS bilan (so‘m)

	
	
	
	2026-yil
	2027-yil
	

	
	
	
	noyabr
	dekabr
	yanvar
	fevral
	mart
	

	“Muzlatilgan mol go‘shti, yarim tana va chorak tanalarda (super, prima, ekstra, otlichnaya toifali), 
GOST 34120-2017”
Shu jumladan :
	1 000,0
	
	200,0
	200,0
	200,0
	200,0
	200,0
	

	1. “Magnit” DM: 110302, Toshkent vil., Ohangaron sh., Sanoat hududi, Ohangaron temir yo‘l stansiyasi, Stansiya kodi 723009; 
	
	
	
	
	
	
	
	

	2. “Ilg‘or” DM: 110302, Samarqand vil., Juma sh., Tinchlik ko‘chasi 54, Juma temir yo‘l stansiyasi, Stansiya kodi 728106; 
	
	
	
	
	
	
	
	

	3. “Madad” DM: 150201, Farg‘ona vil., Bog‘dod tum.,  Do‘stlik ko‘ch., 4, Furqat temir yo‘l stansiyasi, 
Stansiya kodi 742300 ;
	
	
	
	
	
	
	
	

	4. “Janubiy” DM: 180100, Qashqadaryo vil., Qarshi sh., Nasaf ko‘ch., 4, Qarshi temir yo‘l stansiyasi, Stansiya kodi 733104;
	
	
	
	
	
	
	
	


Izoh: 	- yetkazib berish muddatlari o‘zgargan taqdirda qo‘shimcha kelishuv rasmiylashtiriladi;
- oldindan yetkazib berish tomonlar kelishuvi orqali amalga oshiriladi.

